ჟანა II ნავარელი
ჟანა II ნავარელი (ფრანგ. Jeanne II de Navarre, ბასკ. Joana II.a Nafarroakoa; დ. 28 იანვარი, 1312 — გ. 6 ოქტომბერი, 1349) — კაპეტინგების დინასტიის წარმომადგენელი. საფრანგეთისა და ნავარის მეფე ლუი X-ისა და დედოფალ მარგარიტა ბურგუნდიელის ერთადერთი ასული. ნავარის დედოფალი 1328-49 წლებში თავის ქმარ ფილიპ III-თან ერთად. ნავარის მეფე კარლ II-ისა და საფრანგეთის დედოფალ ბლანკა ნავარელის დედა.